text: Restauratør siger: Blokade en fordel 
  23 april 2012 kl. 15.29
  Ejeren af restaurant Vejlegården i Vejle påstår, at den 5 uger lange blokade fra fagforeningen 3Fs side, er blevet en fordel.
  Sympatitilkendegivelser er strømmet ind til restauratøren. Og nu er det lige før, ejeren ikke vil være blokaden foruden. Siger Amin Skov: 
  - De er blevet en del af min hverdag, så jeg savner dem, når de ikke er der. Rigtig mange kommer for at udtrykke deres støtte til mig eller de tilbyder at hente varer for mig.
  
  Overenskomst med Kristelig fagforening
  Indehaver Amin Skov nægter at indgå overenskomst med 3F. Han har i stedet tegnet overenskomst med Kristelig fagforening. Det fik i marts 3F til at erklære Vejlegården krig.
  